
[bookmark: _Toc291663571]ÜLDOSA

Rae vallas, Järvekülas, Männimetsa tee 10 kinnistu detailplaneeringuga planeeritava maa-ala suurus on ca 0,2 ha. Detailplaneeringu ala määratleb Männimetsa tee 10 kinnistu ja lähiala.
Detailplaneeringuala on hõlmatud LM Lao kinnistu ja lähiala detailplaneeringuga (kovID DP0497, kehtestatud Rae Vallavolikogu 10.03.2009 otsusega nr 508). Varasemalt kehtestatud detailplaneeringuga on Männimetsa tee 10 krundile määratud ehitusõigus kahepereelamu püstitamiseks, maksimaalne ehitusalune pind krundi kohta on 250 m2. Abihoonetele ehitusõigust määratud ei ole. Käesolev planeering käsitleb sellest planeeringualast ühte kinnistut (Männimetsa tee 10).

[bookmark: _Toc291663572]Detailplaneeringu koostamise aluste loetelu 

Detailplaneeringu koostamise aluseks on Planeerimisseadus, Rae valla põhjapiirkonna üldplaneering (kehtestatud 15.10.2024 otsus nr 134), detailplaneeringu algatamise taotlus ja Rae Vallavalitsuse korraldus detailplaneeringu algatamiseks 07.10.2025 nr 1517.

[bookmark: _Toc291663573]Detailplaneeringu lähtedokumendid

· Ehitusseadustik; 
· Rae Vallavolikogu 20.05.2024 määrus nr 46 „Rae valla ühisveevärgi ja -kanalisatsiooni ning sademevee ärajuhtimise arendamise kava aastateks 2024 – 2035 kinnitamine“; 
· Rae Vallavolikogu 18.10.2022 määrus nr 11 „Haljastusnõuded projekteerimisel ja ehitamisel Rae vallas“; 
· Rae Vallavolikogu 15.06.2021 määrus nr 73 „Rae valla jäätmehoolduseeskiri“; 
· Rae Vallavolikogu 19.11.2024 määrus nr 51 „Rae valla arengukava muutmine ja vastuvõtmine“; 
· Rae Vallavalitsuse 25.10.2022 määrus nr 23 „Rae valla rajatiste väljaehitamise ja väljaehitamisega seotud kulude kandmise kokkuleppimise kord“; 
· Rae Vallavalitsuse 30.08.2022 määrus nr 18 „Haljastuse hindamise metoodika ning avaliku ala haljastuse nõuded“; 
· Rae Vallavalitsuse 15.02.2011 määrus nr 13 „Digitaalselt teostatavate geodeetiliste alusplaanide, projektide, teostusjooniste ja detailplaneeringute esitamise kord“; 
· Rae Vallavalitsuse 15.02.2011 määrus nr 14 „Detailplaneeringute koostamise ning vormistamise juhend“; 
· Keskkonnaministri 03.10.2016 määrus nr 32 „Välisõhus leviva müra piiramise eesmärgil planeeringu koostamise kohta esitatavad nõuded“; 
· Riigihalduse ministri 17.10.2019 määrus nr 50 „Planeeringu vormistamisele ja ülesehitusele esitatavad nõuded“; 
· DP0497 – LM Lao kinnistu ja lähiala detailplaneering (kehtestatud Rae Vallavolikogu 10.03.2009 otsusega nr 508);
· Kontaktvööndis kehtestatud detailplaneeringud; 
· Muud asjakohased õigusaktid, standardid, normatiivid. 

[bookmark: _Toc291663574]Detailplaneeringu koostamiseks tehtud uuringud

Topo-geodeetilised mõõdistustööd, Geoport OÜ, töö nr M25030, 28.02.2025. 

Detailplaneeringu eesmärk on muuta varasemalt kehtestatud ehitusõiguse tingimusi, et võimaldada planeeringualal paikneva paarismaja laiendamist ning määrata ehitusõigus võimalike abihoonete rajamiseks.

Detailplaneeringuga ei muudeta kehtivat Rae valla põhjapiirkonna üldplaneeringut.
Rae Vallavolikogu 15.10.2024 otsusega nr 134 kehtestatud Rae valla põhjapiirkonna üldplaneeringu kohaselt asub planeeringuala tiheasutusalal ning planeeritava ala maakasutuse juhtotstarbeks on väikeelamumaa. Üldplaneeringu järgselt on väikeelamumaa üksikelamu, kaksikelamu ning arhitektuurselt ja ehituslikult elamute vahelisse välisruumi sobituv muu elamuid teenindava maakasutuse juhtotstarbega maa-ala, kuhu võib eelkõige ehitada üksikelamuid ja kaksikelamuid. Detailplaneeringu koostamise eesmärk on kooskõlas Rae valla põhjapiirkonna üldplaneeringuga.

Planeeritaval maa-alal on varem kehtestatud detailplaneering 10.03.2009. aastal (nr. DP0497, LM LAO kinnistu, koostaja OÜ AB Lokomotiiv).

[bookmark: _Toc291663576]OLEMASOLEV OLUKORD 

Planeeritav maa-ala asub Rae Vallas, Järvekülas, Männimetsa tee 10 kinnistul. Kinnistu suurus on 2132 m². Planeeringu ala piirneb põhjast Männimetsa teega ja ülejäänud külgedelt piirneb elamukruntidega. Käesoleval ajal on kinnistu Männimetsa tee 10 sihtotstarbeks 100% elamumaa. 
Rae valla põhjapiirkonna üldplaneeringu järgi on maa-ala juhtfunktsiooniks väikeelamumaa. 	
Piirkond on Viljandi maanteest ida pool männimetsade keskel asuv uusarendus, väljaehitatud tänava ja tehnovõrkudega. Käesolevaks ajaks on suuresti elamud rajatud, üksikutel kruntidel veel hoonestus puudub. Planeeritaval kinnistul on kahepereelamu, ehitisregistri koodiga 121357312. Ehitisealune pind on 224m². Lisaks on krundil üks terrassiga katusealune – rajatis ehitisealuse pinnaga 17m². Rajatisena on ehitisregistrisse kantud piirdeaed (ehitisregistrikood 221363235).

[image: ]
Männimetsa tee 10 kinnistu kahepereelamu

Planeeringualal asuvad järgmised kinnistud:
	Aadress
	Pindala m²
	Katastritunnus
	Sihtotstarve 

	Männimetsa tee 10
	2132

	65301:001:2851
	100% elamumaa

2.2.	 Kehtiva detailplaneeringu tingimused.

Kehtiva LM Lao kinnistu ja lähiala detailplaneeringu (kovID DP0497) kohaselt on Männimetsa tee 10 kinnistu maakasutussihtotstarbeks 100% elamumaa, krunt pos 25.
Kinnistu suurimaks ehitusaluseks pinnaks on lubatud 250 m², krundi täisehituseks 11,7%. 
Hoone suurimaks brutopinnaks on lubatud 400 m²
Krundile on lubatud ehitada 1 kahepereelamu, mille kõrguseks on max 9 m. 
Hoonete katusekalle peab jääma 0-20° vahemikku ning tulepüsivusklass olema minTP3.
Lubatud välisviimistlusmaterjalid seintel on saetud/hööveldatud puit, vineer, tahvelplekk, fassaaditellis, looduslik kivi, betoonkivi, krohv. Lisaks avatäidete klaas.
Keelatud on plastik- ja profiilplekkvoodrid. Lubatud katusekattematerjalid on valtsplekk, puit (näiteks kimm) ja erinevad rullkatted. Välisviimistluse värvitoonide puhul ei ole piiranguid seatud.
Palkhoonete rajamine ei ole lubatud.

2.3. Planeeringualaga külgnevad kinnistud ja nende iseloomustus.

Männimetsa tee 10 kinnistu piirneb põhjasuunast Männimetsa tee (65301:001:2844) transpordimaa üksusega, idast Männimetsa tee 8 (65301:001:2848) kahepereelamuga hoonestatud elamumaa krundiga, läänest  Männimetsa tee 12 (65301:001:2853) kahepereelamuga hoonestatud elamumaa krundiga, lõunast Männimetsa tee 28 (65301:001:2873) ühepereelamuga hoonestatud krundiga.

2.4. 	Olemasolevad teed ja juurdepääsud.

Juurdepääs Männimetsa tee 10 krundile toimub avaliku kasutusega Männimetsa teelt.

2.5.	 Olemasolev tehnovarustus.

Männimetsa tee 10 kinnistu piiril on vee-, kanalisatsiooni- ja sidekaabli liitumispunktid, samuti elektri liitumiskilp.

2.6.	 Olemasolev haljastus ja keskkond.

Männimetsa tee 10 kinnistu lõuna-ja lääneosas ning põhjanurgas on grupiti noored männid, krundi põhja-ja läänenurgas kased. Krunt on tasase reljeefiga.
Planeeringualal ei ole kaitsealuseid objekte, pinnasereostust ei ole täheldatud.

2.7. 	Kehtivad piirangud.

Kinnistu põhjaservas on ühisvee-ja kanalisatsiooni-, elektrikaabli, elektrikilbi ja sidekaabli kaitsevööndid. Harjumaa maavarade teemaplaneeringu uuringuruum. Muud piirangud puuduvad.

Männimetsa tee 10 kinnistu asub Rae vallas Järvekülas ulatusliku männimetsa sees uuselamukvartalis. Planeeringuala suuruseks on ca 0,2 ha. Kvartalini pääseb Tallinn - Rapla - Türi maantee nr 15 kaudu, mis jääb ca 700 m kaugusele edelasuunas.

Detailplaneeringuala asub uusarenduspiirkonnas, millel on kehtestatud LM Lao kinnistu ja lähiala detailplaneering. Sellega jagati ala ühe- ja kahepereelamumaa kruntideks. Käesoleva detailplaneeringu lähinaabrust iseloomustavad suuremad metsaalad ning nendevahelised elamute grupid. Tihedam asustus on välja kujunenud alast ca 2,5 km kaugusel kirde suunas asuvas Peetri alevikus. Detailplaneeringu alast ca 2 km kaugusele idasuunda, Liiva, Põdra ja Aruhansu tee äärde jäävad laiaulatuslikud elamurajoonide arendusalad. Läänesuunda, teisele poole Tallinn - Rapla - Türi maanteed jäävad äri- ja tootmismaade kompleks ning metsamaad.

Lähim bussipeatus „Kaarla“ asub detailplaneeringualast läänesuunas, Tallinn - Rapla - Türi maantee ääres, planeeringualast ca 800 m kaugusel. Lähim lasteaed, Tallinna Raku Lasteaed, asub Tallinnas, Nõmme linnaosas ca 1,7 km kaugusel. Lähim kool asub ca 3,8 km kaugusel Peetri alevikus ning selleks 
on Peetri Lasteaed-Põhikool. Lähim suurem kaubanduskeskus on Raudalu Konsum, mis asub Tallinn - Rapla - Türi maantee ääres ca 700 m kaugusel Männimetsa tee 10 kinnistust.

Järveküla küla on hea asukohaga Tallinna linna, ümbritsevate teede, lähedalasuvate töökohavõimaluste (tööstuspargid Tallinn - Tartu - Võru - Luhamaa tee ääres, Jüri alevikus jm), haridusasutuste ja transpordiühenduse suhtes.

Männimetsa tee 10 krundil ning selle lähialadel kehtestatud LM Lao kinnistu ja lähialade detailplaneeringu kohaselt moodustati planeeritavale alale 1500 - 2300 m2 suurused elamumaa krundid, mis on lubatud hoonestada ühe- ja kahepereelamute ning abihoonetega. Üksikelamute hoonestusviis piirkonnas on üldjuhul lahtine, ühel krundil reeglina elamu kuni kaks abihoonet. Piirkonnas ühtset hoonete ehitusjoont pole välja kujunenud.

Kavandatud uushoonestus sobib ettenähtud asukohta, tekib korrastatud kompaktne asumiruum.

Lähiminevikus on kontaktalal kehtestatud järgmised detailplaneeringud:
1. DP0497 – LM Lao kinnistu ja lähiala detailplaneering (kehtestatud Rae Vallavolikogu 10.03.2009 otsusega nr 508), ühe-ja kahepereelamud, hoonete ehitisealuse pinnaga 200-250m² (vastavalt ühepereelamud ja kahepereelamud), abihoone lubatud ühepereelamutel.
[bookmark: _Hlk194699823]2. DP0860  - Männimetsa tee 18 kinnistu detailplaneering (kehtestatud Rae Vallavolikogu 23.02.2016 otsusega nr 289). 1 kahepere elamu+2 abihoonet, hoonete eh.pind 316m², 15%
3. DP0828  - Männimetsa tee 21 kinnistu detailplaneering (kehtestatud Rae Vallavolikogu 01.09.2015 otsusega nr 1241). 1 elamu+2 abihoonet, hoonete eh.pind 266m², 15%
4. DP0828  - Männimetsa tee 45 kinnistu ja lähiala detailplaneering (kehtestatud Rae Vallavolikogu 17.11.2020 otsusega nr 1539). 1 elamu+2 abihoonet, hoonete eh.pind 238m², 15%
5. DP0823  - Männimetsa tee 43 kinnistu ja lähiala detailplaneering (kehtestatud Rae Vallavolikogu 17.11.2020 otsusega nr 1539). 1 elamu+1 abihoone, hoonete eh.pind 268,5m², 15%

Lähiminevikus on kontaktalal algatatud järgmised detailplaneeringud:
1. DP1302 – Männimetsa tee 31 kinnistu ja lähiala detailplaneering (algatatud 21.01.2025 Rae Vallavolikogu otsusega nr 102)

Harju maakonnaplaneeringu teemaplaneeringust "Asustust ja maakasutust suunavad keskkon-natingimused" tulenevaid piiranguid käsitletaval maa-alal ei ole.

Rae Vallavolikogu 15.10.2024 otsusega nr 134 kehtestatud Rae valla põhjapiirkonna üldplaneering määrab planeeritava ala piirkonna juhtotstarbeks väikeelamumaa.
Üldplaneeringu seletuskirjas on lubatud 2 korrust katuseharja kõrgusega kuni 9 m ning kuni kaks abihoonet kõrgusega kuni 5 m. Krundi suurim hoonete ehitisealune pind lähtub krundi suurusest, antud krundi puhul on lubatud üldplaneeringu järgi kuni 300m².

Detailplaneeringulahenduse hoonestustingimuste väljatöötamisel on arvestatud üldplaneeringus toodud tingimustega ja lähematel naaberkinnistutel olevate hoonete paiknemisega.

Käesolev detailplaneering ei sisalda kehtiva Rae valla põhjapiirkonna üldplaneeringu muutmise ettepanekut.

Käesoleva detailplaneeringu eesmärk on Männimetsa tee 10 krundi hoonete ehitusõiguse ulatuse suurendamine. Kehtiv Rae valla põhjapiirkonna üldplaneering võimaldab Männimetsa tee 10 krundile suuremat hoonete ehitisealust pinda kui Männimetsa tee 10 krundil kehtiv Rae Vallavolikogu 10.03.2009 otsusega nr 508 kehtestatud detailplaneering (krunt pos nr 25) seda ette näeb. Kinnistu omanikud soovivad kasutada üldplaneeringust tulenevaid võimalusi.

FOTOD MÄNNIMETSA TEEL LÄHINAABRUSES OLEVATEST HOONETEST

Vaade Männimetsa tee 8 elamule tänava poolt

Vaade Männimetsa tee 12 elamule tänava poolt

Vaade Männimetsa tee 3 elamule planeeritavast krundist üle tee

Detailplaneering ei sisalda Rae Valla üldplaneeringu muutmise ettepanekuid.
Käesoleva detailplaneeringu kehtestamisega muutub sama planeeringuala kohta varem kehtestatud detailplaneering (DP0497 – LM Lao kinnistu ja lähiala detailplaneering, kehtestatud Rae Vallavolikogu 10.03.2009 otsusega nr 508) OSALISELT (Männimetsa tee 10 kinnistu, dp pos nr 25, osas) kehtetuks vastavalt planeerimisseaduse § 140 lg 8.

Kehtiva detailplaneeringu järgi on maa-ala sihtotstarbeks elamumaa.
Männimetsa tee 10 kinnistu planeerimislahendus tuleneb vajadusest suurendada osaliselt kinnistu hoonete ehitisealust pinda oleva elamu laiendamiseks ja abihoonete rajamiseks. Tehnovõrke ei lahendata.

Olemasolevale kahepereelamu krundile seatud ehitusõiguseid muudetakse Rae valla üldplaneeringuga lubatud piirides.

	
	LM Lao kinnistu ja lähiala DP
	Rae valla põhjapiirkonna üldplaneering

	Männimetsa tee 10 DP

	

	Rae Vallavolikogu 10.03.2009 otsus nr 508

	Rae Vallavolikogu 15.10.2024 otsus nr 134

	Algatatud 07.10.2025
Rae vallavalitsuse korraldus
nr. 1517

	Krundi täisehitusprotsent
	              11,7 %
	               kuni14,1%
	               kuni 14,1 %

	Suurim hoonete ehitisealune pind
	             250 m²
	            kuni 300 m²
	             kuni 300 m²

	Suurim hoonete arv
	               1
	3 (1 elamu- ja 2 abihoonet)
	3 (1 elamu- ja 2 abihoonet)

	Suurim abihoonete ehitisealune pind
	                -
	                    -
	                    -

	Suurim lubatud hoone -te katuseharja kõrgus, m (elamu/abihoone)
	
         9m / 6m
	
           9m /  5m
	
               8m / 5m

	Katusekalle
	            0-20°
	 ei ole määratud
	                  0-20°

	Piirdeaed
	Elamukrundid markeeri-takse tänavate pool horisontaalsetest puit-profiilidest ja teraspos-tidel piirdeaedadega. Puitprofiilide vahe on ca 10 cm. Piirdeaia kõrgu-seks on 1,2 m.
	-Kuni 1,5 m, lähtuda naaberkinnistute lahendusest. Kahepereelamu bokside vahele on lubatud rajada hekk või kuni 1,0m kõrgune piire
	Piirdeaia kõrgus on kuni 1,5 m. Kahepereelamu bokside vahele on lubatud rajada hekk või kuni 1,0m kõrgune piire. Metallvarbpiire, puidust lattaed või võrkaed hekiga. Lubatud ei ole tihe puidust lattaed või müüritis.



Kuna uue lahendusega nähakse ette ka abihoonete rajamise võimalus, siis hoonestusala suurendatakse.
Planeeringuala hoonestusala kavandamisel on lähtutud määrusest „Ehitisele esitatavad tuleohutusnõuded“ (vastu võetud 30.03.2017 siseministri määrusega nr 17) § 22: (2) Hoonetevaheline kuja peab olema vähemalt kaheksa meetrit. Kui hoonetevaheline kuja on vähem kui kaheksa meetrit, piiratakse tule levikut ehituslike abinõudega. Kuja nõuet rakendatakse ka rajatisele, kui rajatis võimaldab tulelevikut. Plan. hoonestusala on kavandatud lähtuvalt kehtiva „Rae valla põhjapiirkonna üldplaneeringu“ seletuskirja ptk 5.1.1 tabeli 2 alusel, millega:
1)	Põhihoone hoonestusala on kavandatud 7 m kaugusele eesaia, 4 m kaugusele külgaia ning 10 m kaugusele tagaaia piirist;
2)	Abihoonete ja rajatiste hoonestusala on kavandatud 4 m kaugusele külg- ja tagaaia ning 7 m kaugusele eesaia piirist. Abihoone hoonestusala on lubatud laiendada kuni 2 m kaugusle külg- ja tagaaja piirist, kui võtta kasutusele tuleohutusabinõud ja on olemas piirinaabri(te) nõusolek. Piiriüleselt on abihooneid lubatud kokku ehitada vaid tulemüüriga ja üheaegselt.

Sissesõidud krundile jäävad kinnistu põhjaossa, pääsuga Männimetsa teelt. 

4.1. [bookmark: _Toc291663581] 	Andmed moodustatavate kruntide kohta

Käesolevas detailplaneeringus ei ole ette nähtud Männimetsa tee 10 maaüksuse piiride muutmist.

4.2. 	Krundi ehitusõigus.

Krunt aadressiga Männimetsa tee 10
- krundi pindala: 2132 m²
- maa sihtotstarve: 100% elamumaa
- lubatud suurim hoonete ehitisealune pind: kuni 300 m²
- lubatud suurim hoonete arv: kuni 3 (1 kahepere elamu ja 2 abihoonet)
- lubatud suurim korruselisus: kuni 2/-1 (abihoonel 1 korrus)
- lubatud suurim katuseharja kõrgus: kuni 8m / 5m (elamu / abihoone)
- min tulepüsivus TP3
Ehitisealuse pinna sisse lähevad kõik ehitusloa kohustuslikud ja ehitusloa kohustuseta hooned.
Lisaks on lubatud rajada rajatisi, mis ei ole hooned (nt varikatusega istumisnurk, kergkonstruktsioonis kasvuhoone, kiik, liivakast jms). Varikatuste puhul on ühe suurim ehitisealune pind 25m², ühel kasvuhoonel kuni 15m², kokku on lubatud kuni 2 varikatust ja kuni 2 kasvuhoonet krundil. 

4.3.	 Ehitiste arhitektuurinõuded.

Hoonestuse kavandamisel tuleb arvestada kontaktvööndis valdavalt väljakujunenud arhitektuuristiiliga sh katusekaldeid ja räästajoone kõrgust. Samuti tuleb arvestada naabrite privaatsusvajadusega hoonete asendiplaanilisel kavandamisel, sh eluruumide akende paigutusel. Kuna lähipiirkonnas olevad hooned on kaasaegse arhitektuuriga, siis planeeritavad hooned peavad samuti olema samailmelised. Hoonete arhitektuur peab olema lihtne, visuaalselt nauditav ja sobima lähipiirkonna üldise ilmega. Detailplaneeringuga kavandatud hoonete (elu- ja abihooned) komponeerimisel kasutada kaasaegseid arhitektuuri- ja ehitusvõtteid ning elemente. Lihtsad ja heade proportsioonidega hooned loovad paikkonda rahuliku korrastatud miljöö. 

Planeeringuala elamute suurim lubatud maapealsete korruste arv on kaks ja maa-aluste arv üks, abihoonel üks maapealne korrus. Lubatud katusekalle on 0° - 20°. Elu- ja abihooned peavad moodustama ühtse terviku. Katuseharjajooned ja hoonete põhimahud peavad järgima käesoleva detailplaneeringu kontaktalal olevat.

Välisviimistluses kasutada seintel saetud/hööveldatud puitu, vineeri, tahvelplekki (kuni kolmandik fassaadipinnast), voodritellist, looduslikku kivi, krohvi (kombineerituna puidu või tellistega ja kuni pool fassaadipinnast). Lisaks klaasi (avatäidetele). Keelatud on plastik- ja profiilplekkvoodrid. Lubatud katusekatted – valtsplekk, puit (näiteks kimm), erinevad rullkatted. Mitte rajada palkhooneid. Hooned peavad olema kujundatud hea maitsega, liigendatult nii vormilt kui värvitoonidelt. Välisviimistluse värvitoonide puhul ei ole piiranguid seatud. Kruntidele kavandatav abihoone ja piirded peavad sobituma elamuga.

4.4.	 Nõuded ehitusprojekti koostamiseks.

· Hoone eskiisprojekt tuleb kooskõlastada Rae valla arhitektiga..
· Hoone ehitusprojektis anda sajuvee ärajuhtimise ja immutamise lahendus.
· Hoone ehitusprojekt tuleb täiendavalt kooskõlastada Päästeameti Põhja päästekeskusega.

· Energiatõhusus ja tarbimise nõuded.
Planeeritud kruntidele ehitatavad hooned peavad vastama Ehitusseaduses § 3 lg 7 esitatud nõuetele.
Ehitise soojustus ning kütte-, jahutus- ja ventilatsioonisüsteemid peavad tagama ehitises tarbitava energiahulga vastavuse ehitise asukoha klimaatilistele tingimustele ning ehitise kasutamise otstarbele. Sisekliima tagamiseks peavad hoone konstruktsioonid ja tehnosüsteemid olema projekteeritud ja ehitatud hoonete energiakasutuse tõhustamise miinimumnõuete (edaspidi energiatõhususe miinimumnõuded) kohaselt. Energiatõhususe miinimumnõuded on olemasolevate ja ehitatavate hoonete summaarse energiatarbimise piirmäärad, lähtudes hoonete kasutamise otstarbest ja arvestades nende tehnilisi näitajaid; või tehnosüsteemidele esitatavad nõuded, et mõõta nende efektiivsuse ja toimimisega seotud näitajaid.

4.5.	 Piirded.

Krundi teepoolsel piiril on olemasolev 1,2m kõrgune horisontaalsete laudadega läbipaistev piire väravatega, mis ühtib maaberkruntide piirdelahendusega. Ülejäänud piiril on võrkpiire. Nende muutmisel on esipiirde kõrguseks ette nähtud kuni 1,2 meetrit ja teistel piiridel kuni 1,5m. Teepoolne piire peab ühtima arhitektuurselt naaberpiirete ja paariselamuga.  Piirdeaiaks võib olla puidust lattaed või võrkaed hekiga. Lubatud ei ole tihe puidust lattaed või müüritis. Kahepereelamu bokside vahele on lubatud hekk või kuni 1,2m kõrgune piire. Piirdeaia fragmentjoonis kooskõlastada Rae Vallavalitsuse arhitektiga. Väravad ei tohi avaneda tee poole.

4.6.	 Tänavate maa-alad, liiklus- ja parkimiskorraldus.

Männimetsa tee on kahesuunalise liiklusega kohalik tee, ca 5,5 m laiune. Männimetsa tee on rajatud piirkonna elamute teenindamiseks, mistõttu võib eeldada, et selle laius on vastavuses planeeringuga kavandatud elamute teenindamiseks vajaliku liikluskoormusega. Männimetsa tee ääres kulgeb ka jalgtee.

Käesoleva planeeringuga ei ole ette nähtud uue mahasõidu rajamist. Olemasolev mahasõit planeeringualale säilib. Männimetsa tee 10 krundile on eelmise detailplaneeringuga ette nähtud kaks sissesõitu Männimetsa teelt, krundi põhjapoolsest küljest. Väravate laius 3,5 m. 

Vastavalt Eesti Standardile EVS 843:2016 „Linnatänavad“ tabelile 9.2 on väike-elamute alal oleva eramu parkimiskohtade arv 3. Kinnistul on kaks elamuühikut ning olemasolevaid parkimiskohti on kuni 7 sõiduautodele. Olemasolevat parkimiskorraldust ei ole ette nähtud muus osas muuta.

4.7. 	Haljastuse ja heakorra põhimõtted.

Planeeringuga käsitletaval kinnistul on grupiti noored männipuud ja kõrghaljastusena kased. Dendroloogilise uuringu tegemiseks mõistlik vajadus puudub, kuna krundil on olemasolev elamu ja üks abihoone olemas ja ainuke kõrghaljastus on täiskasvanud kaskede näol krundi servas piiride lähedal, kus hoonestust ei rajata, va juhul kui puud vaja haigestumise tõttu maha võtta ja seejärel on soov uus abihoone nende asukoha lähedale rajada. Krundill on ka palju noori mände aga need ei vasta veel puu parameetritele. Lisaks on allpool toodud nõuded puude säilitamiseks, sh mändide jaoks selleks ajal kui need kasvult vastavad puu mõiste parameetritele.

Olemasolev kõrghaljastus tuleb maksimaalselt säilitada. Hooneid kõrghaljastuse juurestiku kaitsevööndisse ei ole lubatud rajada. Säilitatavate puude ehitusaegne kaitse teostada lähtudes standardist EVS 939-3:2020.
Kaitsemeetmed viia sisse enne pinnase- ja lammutustööde algust.
● Valida puid vähim kahjustav juurdepääs ehitusplatsile ning vähim kahjustav ehitustööde viis ja intensiivsus.
● Parkimisalad, kraanade, tualettidele, soojakutele jms seadmetele näha alad ette säilitatavatest puudest ning taimestikust eemale.
● Puude ning taimekoosluste livideerimisel, siirdamisele eelneval koorimisel või väljakevete teostamisel ei tohi tekitada kahju säilitatavatele puudele ega taimekooslustele (mitte tallata säilitatavatel aladel jne).
● Juurestiku kaitsealaks on kõikjal vaikimisi 2,5 m. Selles alas ehitus-, ladustus- ja transporditöid mitte teha!
● Kui erandkorras on vaja töid teostada juurestiku kaitsealal või säilitatavatel kooslustel, tuleb need tööd enne kooskõlastada projekti autori ja arboristiga ning koos sätestada lisanduvad kaitsemeetmed.
● Üldjuhul tuleb sel puhul katta maapind ajutise kattega (laudis, geokärg, ajutised transporti kannatavad ja koormust jaotavad plaadid vms). Samuti peab olema tagatud vee ja hapniku jõudmine puudeni ning lisaks päikesevalguse jõudmine kooslusteni.
● Alla 25 mm läbimõõduga juuri tuleb lõigata spetsiaalsete kääride või oksasaega, mitte rebida masinatega, labidaga. Üle 25 mm läbimõõduga juuri tuleb säilitada, jättes need näiteks uute tee aluskonstruktsioonide sisse.

Täiendavaid nõuded vt eelpool toodud standardist.

Planeeringuga on antud võimalus täiendava madal- ja kõrghaljastuse istutamiseks. Uushaljastuse rajamisel eelistada piirkonnale iseloomulikke puu- ja põõsaliike, lubatud on ka viljapuude ja -põõsaste istutamine. Vastavalt Rae valla põhjapiirkonna üldplaneeringule peab iga elamukrundi 300 m² kohta olema üks puu, sh viljapuu, millede täiskasvamiskõrgus on vähemalt 3m, istikute istutamise kõrgus vähemalt 1,5m.

Männimetsa tee 10 krundile on ette nähtud minimaalselt (2132/300=7,11) 7 puud. Tegelikkuses on neid oluliselt rohkem. Likvideerida on lubatud puud, mis on haiged või ohtlikud.
Haljastuse lõplik lahendus määrata ehitusprojektiga. Haljastuse planeerimisel lähtuda Rae Vallavolikogu 18.10.2022 määrusest nr 11 „Haljastusnõuded projekteerimisel ja ehitamisel Rae vallas“.

Puude ja põõsaste raie puhul arvestada looduskaitseseaduse § 55 lõikest 6 punktidest 1 ja 2 tulenevate piirangutega: keelatud on looduslikult esinevate lindude pesade ja munade tahtlik hävitamine ja kahjustamine või pesade kõrvaldamine, tahtlik häirimine, eriti pesitsemise ja poegade üleskasvatamise ajal (v.a seadusest tulenevatel erisustel). Pesitsusrahu periood on 15.04 – 15.07.

Jäätmete kogumine toimub vastavalt „Rae valla jäätmehoolduseeskirjale“. Jäätmete liigiti kogumise ja sortimise arendamise nõuded koos tähtaegadega jäätmeliikide kaupa on toodud Rae valla jäätmekavas. Kinnistul tekkivad jäätmed, mida ei saa kohapeal taaskasutada, tuleb paigutada selleks ette nähtud jäätmemahutitesse. Suurjäätmed võib paigutada ajutiselt jäätmemahutite vahetusse lähedusse ja need tuleb ära vedada 3 päeva jooksul. Jäätmemahutid peavad paiknema naaberkinnistust vähemalt 3 m kaugusel, kui naaberkinnistute omanikud ei lepi kokku teisiti.

Eramutes tuleb omal kinnistul liigiti koguda ja tagada liigiti kogutud jäätmete äravedu korraldatud jäätmeveo raames vähemalt järgmiste jäätmete puhul:
  1) segaolmejäätmed;
  2) alates 01.01.2022 biolagunevad köögi- ja sööklajäätmed, v.a juhul, kui toimub nende nõuetekohane kompostimine omal kinnistul.

Eramutes tekkiv paber ja kartong ning segapakendid tuleb omal kinnistul liigiti koguda ja üle anda pakendiettevõtjale, taaskasutusorganisatsioonile või jäätmevedajale või viia selleks ette nähtud avalikesse kogumispunktidesse vastava jäätmeliigi konteinerisse.

Planeeringualal on tagatud teenindussõiduki ligipääs jäätmekonteineri(te)le, teenuseleping jäätmevedajaga on sõlmitud.

Ehitustegevuse käigus tekkivad jäätmed kogutakse kokku, sorteeritakse ja antakse üle nõuetekohasele jäätmekäitlejale. Jäätmete kogumise, veo, hoidmise, taaskasutamise ja kõrvaldamise korraldus, nende tegevustega seotud tehnilised nõuded ning jäätmetest tervisele ja keskkonnale põhjustatava ohu vältimise või vähendamise meetmed on sätestatud jäätmeseaduses ning „Rae valla jäätmehoolduseeskirjas“.

Peale ehitustöid peab planeeringuala korrastama ning ehituse käigus tekkinud jäätmed käitlema vastavalt jäätmeseadusele ja „Rae valla jäätmehoolduseeskirjale“. Täpsem heakorrastuse lahendus ja haljastuskava antakse projekteerimise staadiumis.

4.8.	 Vertikaalplaneerimine.

Kuna suure pindalaga kõvakattega teid ja platse ei ole ette nähtud ning suurem osa detailplanee-ringualast on haljasala, siis kinnistu vertikaalplaneerimisega on võimalik sademeveed hajutada omal krundil, sh koguda kastmisveetünnidesse. Vältida tuleb sademevee juhtimist naaberkinnistutele. Hoone ehitusprojektis anda sajuvee ärajuhtimise, kogumise või immutamise lahendus. 

Piirkonnas puudub sademeveekanalisatsioon. Sademevete ärajuhtimisel tuleb lähtuda kehtivast standardist EVS 848:2021 „Väliskanalisatsioonivõrk“. Puhta ja reostunud sademevee segunemist tuleb vältida. 
Planeeringuga ei ole ette nähtud maapinna kõrguste olulist muutmist. Maapinda muudetakse ainult vajaduse tekkimisel. Olemasolevat maapinda võib tõsta maksimaalselt 0,5 m hoonestusala piires. Olemasolevat maapinda ei või tõsta kõrgemale hoonestatud naaberkinnistu maapinnast.

Maapinna tõstmisel tuleb lähtuda Rae Vallavolikogu 18.10.2022 määrusest nr 11 „Haljastusnõuded projekteerimisel ja ehitamisel Rae vallas".

4.9.	 Tuleohutusabinõud.

Käesoleva detailplaneeringu koostamisel on arvestatud siseministri 30.03.2017 a määrusega nr 17 „Ehitisele esitatavad tuleohutusnõuded“, siseministri 18.02.2021 määrusega nr 10 „Veevõtukoha rajamise, katsetamise, kasutamise, korrashoiu, tähistamise ja teabevahetuse nõuded, tingimused ning kord“ ja Eesti Standardiga EVS 812-6:2012+A1:2013 „Ehitiste tuleohutus Osa 6: Tuletõrje veevarustus“.

Vastavalt määrusele „Ehitisele esitatavad tuleohutusnõuded“ peab vältima tule levimist teisele ehitisele, välja arvatud piirdeaiale, postile ja muule sarnasele nõnda, et oleks tagatud inimese elu ja tervise, vara ja keskkonna ohutus. Selle täitmiseks peab hoonetevaheline kuja olema vähemalt 8 m. Kui hoonetevaheline kuja on vähem kui 8 m, tuleb piirata tule levikut ehituslike abinõudega. Kuja nõuet rakendatakse ka rajatisele, kui rajatis võimaldab tule levikut. Hoonetevahelist kuja mõõdetakse üldjuhul välisseinast. Kui välisseinast on üle poole meetri pikkuseid eenduvaid põlevmaterjalist osi, mõõdetakse kuja selle osa välisservast. Plan. hoonestusala on kavandatud naaberkrundi piirilt 2-4 m kaugusele.

Hooned võib püstitada tulepüsivusklassiga TP3 käesoleva detailplaneeringu põhijoonisel märgitud hoonestusala piiresse. 

Projekteerimisel ja ehitamisel tuleb arvestada kehtivate normide ja nõuetega, sh tuleb arvestada nõuetega EVS 812-7:2018 „Ehitiste tuleohutus. Osa 7: Ehitisele esitatavad tuleohutusnõuded“ ja siseministri määrusega nr 10 „Veevõtukoha rajamise, katsetamise, kasutamise, korrashoiu, tähistamise ja teabevahetuse nõuded, tingimused ning kord“. Hooned tuleb projekteerida vastavalt standardile EVS 812 6:2012+A1:2013 „Ehitiste tuleohutus Osa 6: Tuletõrje veevarustus“.

LM Lao kinnistu ja lähiala detailplaneeringuga on antud elamukvartalisse planeeritud kolm hüdranti, mis on ka välja ehitatud. Valla vee-ettevõtja poolt on olemasolevale asumile tagatud tulekustutusvesi 10l/sek 3. tunni jooksul.

Tuletõrjetehnika juurdepääs hoonetele on tagatud vähemalt kolmest küljest.
Hoonete ehitusprojektid tuleb eraldi kooskõlastada Päästeameti Põhja Päästekeskusega.

4.10.	 Servituutide vajaduse määramine.

Käesoleva detailplaneeringuga ei ole servituutide määramine vajalik.

5	KESKKONNATINGIMUSED JA VÕIMALIK KESKKONNAMÕJU HINDAMINE.

Käesoleva detailplaneeringuga ei kavandata tegevust, mis tooks kaasa olulise keskkonnamõju. Planeeritud tegevusega kaasnevad mõjud saab jaotada kaheks: ehitamisaegsed mõjud ja ehitusjärgsed mõjud. Ehitusaegsed mõjud on lühiajalised ja lõppevad hoone või rajatise valmimisega. Planeeringualale ei rajata keskkonnaohtlikke või keskkonda reostavaid objekte, millest tulenev keskkonnamõju võiks kanduda üle planeeringuala piiri.

Mõju põhjaveele
Planeeringuala paikneb keskmiselt kaitstud põhjaveega alal. Mõju põhja- ja pinnaveele võib avalduda olukorras, kui ehitustöödel juhtub õnnetus kemikaalide või kütuste ladustamisel ning käitlemisel ja leke jõuab põhjavette. Ehitusplatsil tuleb tavapärasest suuremat tähelepanu pöörata nende ainete või kemikaalidega töötamisele, mis võivad põhjustata otsest reostusohtu pinnasele või põhjaveele. Ehitusetegevus peab olema korraldatud selliselt, et oleks välistatud põhjaveekogumite keemilise ja koguselise seisundi halvenemine (veeseadus § 35 lg 1).


Mõju pinnasele, taimestikule ja loomastikule
Peamine mõju pinnasele kaasneb elamu juurdeehituse, abihoone, rajatiste ja sinna juurde kuuluvate tehnosüsteemide rajamisel. Ehitustegevuse käigus on oht pinnase saastumiseks territooriumil ladustatavate ja kasutatavate kemikaalidega (nt kütused). Ehitustegevuse käigus võib hävineda haljastus planeeritavate hoonete ja rajatiste alusel alal ning ka vahetus naabruses võib ehitustehnika tallamise ja materjalide ladustamise tõttu kahjustuda olemasolevat alustaimestikku. Vastavalt EELIS andmebaasile ja Maa-ameti kaardiserveri informatsioonile ei ole Männimetsa tee 10 kinnistul ega selle lähipiirkonnas kaitstavaid loodusobjekte. Planeeringualal ei paikne rohevõrgustikku, seega puudub ka oluline mõju loomade liikumisele. Planeeringu elluviimine ei mõjuta negatiivselt lindude populatsioone, pesitsemist ega rännet.

Mõju välisõhu seisundile
Märkimisväärset õhusaastatuse suurenemist planeeringu elluviimisega ei kaasne. Mõningane mõju välisõhule kaasneb ehitustööde käigus eralduva heitgaaside emissiooni näol. Ehitamisel võib õhku paiskuda marginaalses koguses tolmu. Peamine mõju välisõhule kaasneb abihoone, rajatiste ja vajalike tehnovõrkude ehitamise etapis, kuid see on vaid ajutise iseloomuga. Kumulatiivset mõju ei esine ning õhusaaste osas piirkonna taluvust ei ületata. Heitmed satuvad välisõhku peamiselt ehitustegevusega kaasnevast tolmust ja sisepõlemismootorite tööst. Kuna mootorsõidukite heitgaasi normid peavad vastama 15.06.2016 vastu võetud „Atmosfääriõhu kaitse seadusele”, ei ole heitgaasidest tingitud mõju oluline.

Müra, vibratsioon, valgus-, soojus- ja kiirgussaaste ja visuaalne mõju
[bookmark: _Hlk215778766][bookmark: _Hlk215778797]Ehitustegevuse käigus tekib müra ehitusmaterjalide vedamisel ja mehhanismide tööst. Tagada, et nii ehitustegevusega kui ka edaspidise kasutamisega kaasnevad müra- ja vibratsioonitasemed ei ületaks ümbruskonnas keskkonnaministri 16.12.2016 määrusega nr 71 „Välisõhus leviva müra normtasemed ja mürataseme mõõtmise, määramise ja hindamise meetodid“ ja sotsiaalministri 01.10.2025 määrusega nr 54 „Vibratsiooni piirväärtused elamutes ja ühiskasutusega hoonetes ning vibratsiooni hindamise  kord“ ning sotsiaalministri 12.11.2025 määrusega nr 61 „Nõuded müra, sealhulgas ultra- ja infraheli ohutusele elamutes ja ühiskasutusega hoonetes ning helirõhutaseme mõõtmise meetodid ” kehtestatud norme.

Planeeringualal pole ette näha olulist vibratsiooni, soojus- ja/või kiirgussaaste tekkimist. Visuaalset mõju võivad ajutiselt tekitada ehitustegevuses masinad, kuid olulise visuaalse mõjuga aspekti antud detailplaneeringuga ei kavandata. 

Planeeringuga kavandatu rajamine ei ületa eeldatavalt tegevuskoha keskkonnataluvust, sellel puudub oluline kumulatiivne mõju, see ei sea ohtu inimese tervist ja heaolu, kultuuripärandit ega vara, samuti puudub mõju kaitsealustele loodusobjektidele ning Natura 2000 võrgustiku aladele.

Radoon
Eesti pinnase radooniriski kaardi järgi on kogu Rae vald kõrge radoonisisaldusega pinnasel (50 - 250 kBq/m³). Hoone ruumiõhu radooni tase peab vastama ettevõtlus- ja infotehnoloogiaministri 28.02.2019 määruses nr 19 „Hoone ruumiõhu radoonisisalduse ja hoone tarindi ehitusmaterjalidest siseruumidesse emiteeritavast gammakiirgusest saadava efektiivdoosi viitetase“ toodud normidele. Tagada radooniohutu keskkond hoonete siseruumides, rakendades vastavaid kehtiva standardi EVS 840 „Juhised radoonikaitse meetmete kasutamiseks uutes ja olemasolevates hoonetes“ meetmeid.

Kokkuvõte:
•	Planeeringuala sademevee immutamine on lahendatud planeeritud krundil individuaalselt;
•	Planeeringuala asub keskmiselt kaitstud põhjaveega piirkonnas. Kõikide tegevuste kavandamisel ja läbiviimisel tuleb vältida põhjavee reostuse tekitamist;
•	Ehitusaegse müra mõju leevendamiseks tuleks mürarikkaid ehitustöid teostada päevasel ajal ning kasutatav tehnika peab olema heas tehnilises seisukorras;
•	Vihmavesi ei tohi valguda naaberaladele;
•	Planeeringualal peab ära koristama ja jäätmed käitlema vastavalt jäätmeseadusele ja „Rae valla jäätmehoolduseeskirjale“;
•	Valgustuse projekteerimisel võtta tarvitusele meetmed valgusreostuse ärahoidmiseks ja tähistaeva vaadeldavuse säilitamiseks. Kasutada ökonoomseid LED lampe, mis on valgustemperatuuriga 3000-4000 K. Vältida sinist tooni valgusallikaid. Kasutada võimalusel valguse reguleerimiseks näiteks liikumis- ja valgustugevuse andureid. Vältida valgusreostust tekitavaid valgustuslahendusi, pöörates erilist tähelepanu valgusallikatele, mis avaldavad mõju elamualadele. Lähtuda standardist EVS-EN 17037:2019+A1:2021 "Päevavalgus hoonetes".
•		Ehitusaegselt tuleb tagada, et müra- ja vibratsioonitasemed ei ületaks ümbruskonnas keskkonnaministri 16.12.2016 määrusega nr 71 „Välisõhus leviva müra normtasemed ja mürataseme mõõtmise ja hindamise meetodid“, sotsiaalministri 01.10.2025 määrusega nr 54 „Vibratsiooni piirväärtused elamutes ja ühiskasutusega hoonetes ning vibratsiooni hindamise  kord“ ning sotsiaalministri 12.11.2025 määrusega nr 61 „Nõuded müra, sealhulgas ultra- ja infraheli ohutusele elamutes ja ühiskasutusega hoonetes ning helirõhutaseme mõõtmise meetodid“ määratud norme. Hoonete projekteerimisel lähtuda Eesti Standardist EVS 842 „Ehitise heliisolatsiooninõuded. Kaitse müra eest“.

0. TEHNOVÕRGUD

Planeeringualal on olemasolevad toimivad liitumised tehnovõrkudega ja nende muutmist ette ei nähta. Seega tehnilisi tingimusi võrguvaldajatelt taotleda ei ole vaja. Planeeringuga on lubatud soovi korral rajada krundisiseselt uusi tehnovõrke uu(t)e abihoone(te) tarbeks ehk pikendada olemasolevaid ja krundisisene tegevus ei puuduta võrguhaldajaid. Nende haldusala ulatub liitumispunktideni ja vee puhul ka veemõõdusõlm, mis kõik on olemasolevad ja liitumislepingutega.

6.1. 	Veevarustus
Planeeringualal on olemas liitumine ühisveevärgiga ning kinnistul on olemas kehtiv teenuseleping. Liitumispunkt, veekraan, asub Männimetsa tee transpordimaa katastriüksusel planeeritava krundi piiril. Planeeringuga on ette nähtud olemasoleva süsteemi säilimine.

Planeeringuga on antud võimalus täiendava krundisisese veevarustuse rajamiseks, näiteks veetoru või kastmisvoolik planeeritava(te) abihoone(te) või haljastuse tarbeks.

6.2. 	Tuletõrjeveevarustus

Alale planeeritud tegevus liigitub I (eluhooned) kasutusviisi alla. Minimaalseks eluhoone tuleohutusklassiks on planeeritud TP3. Planeeritud eluhoone arvestuslik tulekahju kestvus EVS 812 6:2012+A1:2013 tabel 1 kohaselt on 3 tundi ja tulekustutusvee arvestuslik vooluhulk on 10 l/s.

Lähim olemasolev maapealne tuletõrjehüdrant asub 65m kaugusel naaberkrundi Männimetsa tee 8 servas  ja teine ca 115m kaugusel ülejärgmise naaberkrundi Männimetsa tee 14 kõrval. 

6.3. 	Reoveekanalisatsioon

Planeeringualal on olemas liitumine ühiskanalisatsiooniga ning kinnistul on olemas kehtiv teenuseleping. Liitumispunkt, kanalisatsioonikaev, asub Männimetsa tee transpordimaa kinnistul. Planeeringuga on ette nähtud olemasoleva süsteemi säilimine. Võimalik on krundisisene kanalisatsiooni pikendamine rajatavate abihooneteni soovi korral.


6.4. 	Elektrivarustus

Planeeringualal on olemas liitumine elektrivõrguga ning kinnistul on olemas kehtiv teenuseleping. Olemasolev liitumiskilp asub Männimetsa tee transpordimaa kinnistul planeeritava krundi põhjanurgas kinnistu piiril. Planeeringuga on ette nähtud olemasoleva süsteemi säilimine.

Planeeringuga on antud võimalus täiendava krundisisese elektrivarustuse rajamiseks (madalpinge maakaabelliini rajamine planeeritava(te) abihoone(te) või aia valgustamise tarbeks).

6.5. 	Sidevarustus

Planeeringualal on olemas liitumine sidekaabliga ning kinnistul on olemas kehtiv teenuseleping. Olemasolev sidekaabel kulgeb Männimetsa tee transpordimaa kinnistul . Planeeringuga on ette nähtud olemasoleva süsteemi säilimine.

6.6. 	Soojavarustus

Planeeringualal asuva elamu kütmine toimub olemasolevate õhk-vesi soojuspumpade baasil. Lubatud on kasutada vaid taastuvenergia küttevõimalusi (nt. vertikaalne või horisontaalse kontuuriga maasoojus, päikesepaneelid, puit jne, va tuulegeneraatorid).

7	 KURITEGEVUSE RISKE VÄHENDAVAD NÕUDED JA TINGIMUSED.

Kuritegevuse riskide vähendamist reguleerib standard EVS 809-1:2002 „Kuritegevuse ennetamine. Linnaplaneerimine ja arhitektuur. Osa 1: Linnaplaneerimine“. 

Kuritegevuse riske vähendab kõrvaliste isikute alale juurdepääsu piiramine. Kinnistu on juba piiratud piirdeaiaga. Tagada piirete korrashoid. 

Eramu külge on kinnitatud liikumisanduriga valgustid. Ehituses tuleb kasutada vastupidavaid ja kvaliteetseid materjale (uksed, aknad, lukud). Hoone kasutamise ajal hoida oma territoorium alati korras ja teostada kiired parandustööd. Koha korrasolek ja puhtus mõjutavad meie hoiakuid ja tundeid. Tõendamist on leidnud, et korrashoiu kvaliteedi ja kordategemise kiiruse kasvades väheneb paiga tahtlik kahjustamine ja hooletusse jätmine. Puudulikult korrashoitud või mahajäetud paigad võivad luua mulje ohust, sest hõivatuse puudumine võib olla sotsiaalselt korraldamata naabruskonna tunnuseks.

0. PLANEERINGU ELLUVIIMISE TEGEVUSKAVA.

Käesolev detailplaneering on pärast kehtestamist aluseks planeeringualal edaspidi teostavatele maakorralduslikele, ehituslikele ja tehnilistele projektidele. Ehitusõigus realiseeritakse krundi omaniku poolt tema tahte kohaselt. Edaspidi koostatavad ehitusprojektid peavad olema koostatud vastavalt Eesti Vabariigis kehtivatele projekteerimisnormidele, heale projekteerimistavale ja ehitusseadustikule.

Planeeringuga ei tohi kolmandatele osapooltele põhjustada kahjusid ega kahjustata avalikku huvi. Tuleb tagada, et kavandatav ehitustegevus ei kahjustaks naaberkinnistu omanike õigusi ega kitsendaks naabermaaüksuste maa kasutamise võimalusi (kaasa arvatud haljastus). Samuti ei tohi tekitata naaberkinnistu omanikele täiendavaid kitsendusi. Juhul, kui planeeritava tegevusega tekitatakse kahju kolmandatele osapooltele, kohustub kahjud hüvitama kahju tekitanud krundi igakordne omanik.

Huvitatud isik on kohustatud ehitised välja ehitama ehitusprojekti ja ehitusloa alusel. Projekteerimise käigus tuleb täpsustada abihoonete asukoht. Ehitusprojekti koostamise korraldab ja tasub huvitatud isik.
 
Detailplaneeringu kehtestamise järgselt on vajalik teostada järgmised tegevused allpool toodud järjekorras planeeringuga kavandatu elluviimiseks:
1)	kuna Põhja - Eesti on võimaliku radooniohuga ala, siis enne elamu laienduse projekteerimist on soovituslik teostada radoonitaseme uuring.
2) 	elamu laiendamise, abihoone ja rajatiste projekteerimine ja ehituslubade taotlemine/ ehitusteatiste sisseandmine;
3)	ehitusloa väljastamine Rae Vallavalitsuse poolt;
4)	elamu laienduse, rajatiste, abihoone püstitamine;
5)	elamu laienduse, abihoone kasutuslubade taotlemine/kasutusteatiste sisseandmine. Kasutuslubade väljastamine Rae Vallavalitsuse poolt.

III 	PLANEERINGU MENETLUSDOKUMENDID

1. Detailplaneeringu algatamise taotlus 20.04.2025 numbriga 6-1/2644. 
2. Haldusleping 12.08.2025.
3. Rae Vallavalitsue korraldus Järveküla Männimetsa tee 10 kinnistu detailplaneeringu
algatamine ja lähteseisukohtade kinnitamine, 07. oktoober 2025 nr 1517.
4. Lähteseisukohad Järveküla Männimetsa tee 10 kinnistu detailplaneeringu koostamiseks, 
07. oktoober 2025 nr 1517
4.	Järveküla Männimetsa tee 10 kinnistu ja lähiala detailplaneeringu algatamisest informeeriv kiri Päästeameti Põhja päästekeskusele (15.10.2025 nr 6-1/6732)
5.	Detailplaneeringu algatamise kuulutus ajalehtedes Rae Sõnumid (xxxx) ja Harju Elu 
	(xxxx).
      6.	Rae Vallavalitsue korraldus Järveküla Männimetsa tee 10 kinnistu detailplaneeringu
vastuvõtmine ja avalikustamine, xxxxx.

